**Ερωτήσεις / Απαντήσεις**

Σχετικά με το πρόγραμμα πρακτικής άσκησης (π.π.α) του τμήματος Οικονομικών Επιστημών για το έτος 2020

* **Ποιος είναι επιστημονικός υπεύθυνος για το πρόγραμμα πρακτικής άσκησης;** Ο Αναπληρωτής Καθηγητής κύριος Βενέτης Ιωάννης, 2610-969964, email: ivenetis@upatras.gr (και μέλη της Επιστημονικής Επιτροπής του Π.Π.Α είναι οι : Σκούρας Δημήτριος, Καθηγητής, Τζελέπης Δημήτριος, Αναπληρωτής Καθηγητής)
* **Είναι μάθημα η πρακτική;** Η Πρακτική Άσκηση των φοιτητών αποτελεί, ήδη από το ακ. έτος 2016-2017, “**προαιρετικό, κατ’ επιλογή μάθημα**» του 4ου έτους (εαρινό εξάμηνο) με τρεις (3) πιστωτικές μονάδες (ECTS). Το εν λόγω μάθημα δεν συνυπολογίζεται: (α) στις απαιτούμενες πιστωτικές μονάδες ECTS για τη λήψη πτυχίου, (β) κατά τον υπολογισμό του βαθμού Πτυχίου. Ωστόσο, σχετική βεβαίωση συνοδεύει το Παράρτημα Διπλώματος που χορηγεί το Πανεπιστήμιο Πατρών μαζί με το πτυχίο σας.
* **Διάρκεια πρακτικής άσκησης;** 3 μήνες (δεν επιτρέπεται ούτε λιγότερο ούτε περισσότερο). Το τρίμηνο είναι συνεχόμενο, μέσα στο 2020 και ολοκληρώνεται τον Σεπτέμβριο του 2020. Π.χ. 1 Μαρτίου-31 Μαΐου , 1 Απριλίου-30 Ιουνίου κ.ο.κ. **μέχρι** 1η Ιουλίου-30 Σεπτεμβρίου. Στην σύμβαση αναγράφεται 1η του μήνα ακόμα και αν είναι Σάββατο ή Κυριακή ή άλλη αργία.
* **Τι γίνεται με την ορκωμοσία;** Δεν μπορείτε να ολοκληρώσετε όλα τα μαθήματα του πτυχίου σας επιτυχώς και να κάνετε πρακτική μετά. Π.χ. **ΔΕΝ** γίνεται να ολοκληρώσετε επιτυχώς όλα τα μαθήματα τον Ιούνιο του 2020 και να κάνετε πρακτική Ι**ούλιο-Σεπτέμβριο**. Σε αυτή την περίπτωση καθώς και για τα διαστήματα πρακτικής: **Μάϊος-Ιούλιο**ς, **Ιούνιος-Αύγουστος** θα πρέπει να χρωστάτε ένα μάθημα για τον Σεπτέμβριο.
* **Πληρωμή ;** 250€ ευρώ το μήνα (δηλαδή **750**€ ευρώ συνολικά, καθαρά). Δεν πληρώνεστε από το φορέα απασχόλησης αλλά από το πρόγραμμα μέσω του Πανεπιστημίου. Η πληρωμή γίνεται εφάπαξ με το πέρας της πρακτικής και όταν φέρετε τα παραδοτέα στον επιστημονικό υπεύθυνο (τα παραδοτέα είναι σχετικές σύντομες αναφορές και ωρολόγια προγράμματα για τα οποία θα ενημερωθείτε λίγο πριν ξεκινήσετε την πρακτική σας). Η πληρωμή γίνεται με κατάθεση από τον ΕΛΚΕ του Παν. Πατρών σε τραπεζικό λογαριασμό σας (πρέπει να είστε το μοναδικό όνομα του λογαριασμού ή το πρώτο όνομα σε τυχόν κοινό λογαριασμό, π.χ. με τους γονείς σας)
* **Ασφάλιση;** ΝΑΙ, στο ΙΚΑ για κίνδυνο & ατύχημα. Δεν υπάρχουν ένσημα. Το ΙΚΑ πληρώνεται από το πρόγραμμα και όχι από το φορέα απασχόλησης. Στο ΙΚΑ θα ασφαλιστείτε σύμφωνα με τις οδηγίες που θα σας δώσει ο επιστημονικός υπεύθυνος (Δεν ασφαλίζεστε από τον φορέα απασχόλησης).
* **Πληρώνει ο φορέας απασχόλησης για την πρακτική άσκηση και την ασφάλιση;**

Όχι. Οι φοιτητές/τριες αμείβονται μέσω του προγράμματος. Η πληρωμή σας θα γίνεται από το Πανεπιστήμιο σε τραπεζικό σας λογαριασμό στην Εθνική ή άλλη τράπεζα που θα ανακοινωθεί, με χρήματα του προγράμματος (εφάπαξ μετά το πέρας της πρακτικής). Το ίδιο και η ασφάλισή σας στο ΙΚΑ. ΔΕΝ πληρώνει ΟΥΤΕ ασφαλίζει ο φορέας απασχόλησης.

* **Ποιοί είναι οι φορείς απασχόλησης;** Οποιαδήποτε εταιρεία, γραφείο ή υπηρεσία του ιδιωτικού ή ευρύτερου δημόσιου τομέα. Η πρακτική άσκηση θα πρέπει να γίνεται σε **οικονομικό-διοικητικό** περιεχόμενο.
* **Διαθέσιμες θέσεις (αριθμός θέσεων που χρηματοδοτούνται);** 42 θέσεις πρακτικής άσκησης για το έτος 2019
* **Μπορούν να συμμετάσχουν φοιτητές/τριες από όλα τα έτη σπουδών;**

**Όχι.** Το πρόγραμμα αφορά **αποκλειστικά** φοιτητές/τριες του τμήματος Οικονομικών Επιστημών στο **4ο (τέταρτο)** έτος σπουδών. Φοιτητές από άλλα έτη σπουδών ΔΕΝ μπορούν να υποβάλλουν αίτηση.

* **Πότε καταθέτω αίτηση για συμμετοχή στο πρόγραμμα;**
	+ **Καταθέτετε αιτήσεις από την Τρίτη 21 Ιανουαρίου 2020 μέχρι και την Παρασκευή 7 Φεβρουαρίου 2020 (εργάσιμες μέρες και ώρες!).** Θα πρέπει να καταθέσετε στη γραμματεία, κα Δώρα Φερτάκη, συμπληρωμένη αίτηση, και φωτοτυπία καρτέλας μαθημάτων που εξετάστηκαν επιτυχώς μέχρι και την εξεταστική Σεπτεμβρίου 2019. Η αίτηση θα σας δίδεται από τη γραμματεία ή θα την βρείτε online.
	+ Στις 10 Φεβρουαρίου θα ανακοινωθεί πίνακας με τους 42 φοιτητές που συγκεντρώνουν την υψηλότερη συνολική βαθμολόγηση
	+ Η συνολική βαθμολόγηση είναι ένας σταθμισμένος μέσος του αριθμού μαθημάτων στα οποία εξετάστηκε επιτυχώς ο φοιτητής/τρια και του μέσου όρου βαθμολογίας (στα επιτυχώς εξετασμένα μαθήματα)
* **Πρέπει να υπολογίσω το μέσο όρο της βαθμολογίας μου στην αίτηση;**
	+ Ναι. Για παράδειγμα
	+ Αριθμός μαθημάτων που εξετάστηκα με επιτυχία μέχρι ΚΑΙ την εξεταστική Σεπτεμβρίου 2018 = 14
	+ με βαθμούς στα 14 μαθήματα =

|  |  |  |  |
| --- | --- | --- | --- |
| * 5.5
 | * 8.5
 | * 6
 | * 7.5
 |
| * 6
 | * 9
 | * 7
 | * 6.5
 |
| * 7
 | * 5
 | * 7
 |  |
| * 6
 | * **Ξένη γλώσσα = 5.5**
 | * **Αγγλική ορολογία II = 7**
 |  |

* + Μέσος όρος βαθμολογίας;
	+ 
	+ Άρα στην αίτηση πρακτικής γράφουμε 6.678.
* **Υπολογίζονται και τα Αγγλικά I, II;**
	+ **ΝΑΙ**, υπολογίζονται (δείτε πιο πάνω τον υπολογισμό του μέσου όρου)
* **Που πρέπει να δώσω την συμπληρωμένη αίτησή μου μαζί με την καρτέλα μαθημάτων;**
	+ Στην γραμματεία, κα Δώρα Φερτάκη. Σε περίπτωση που λείπετε στο εξωτερικό (αποδεδειγμένα, π.χ. λόγω Erasmus) την αίτηση θα την καταθέσει οποιοσδήποτε εξουσιοδοτήσετε. Επικοινωνήστε μαζί μου μέσω e-mail για περαιτέρω πληροφορίες. **Σημείωση:** το τρίμηνο της πρακτικής άσκησης θα πρέπει να ξεκινήσει οπωσδήποτε μέχρι την 1η Ιουλίου.
* **Υπάρχουν κυρώσεις αν δηλώσουμε λάθος στοιχεία;**
	+ Θα γίνει έλεγχος όλων των στοιχείων που δηλώσατε από τον επιστημονικό υπεύθυνο. Σε περίπτωση ψευδούς δήλωσης θα υπάρξουν σοβαρότατες κυρώσεις πέραν της ακύρωσης της αίτησής σας
* **Θα αξιολογηθούμε για να λάβουμε μία θέση εργασίας στο πρόγραμμα πρακτικής άσκησης;**
	+ Βεβαίως. Όπως αναφέρθηκε, θα γίνει αξιολόγηση των τεταρτοετών φοιτητών του τμήματος με βάση τη βαθμολογία τους και τον αριθμό μαθημάτων που έχουν επιτύχει.
	+ Ο υπεύθυνος του προγράμματος κος Βενέτης Ιωάννης διατηρεί το δικαίωμα να προβεί σε προκαταρκτική συνέντευξη αλλά και δεύτερη κοινή συνέντευξη με άτομο/α του φορέα απασχόλησης παρόντα ώστε να αποφασίσει σχετικά με την τοποθέτηση συγκεκριμένων φοιτητών/τριων σε αντίστοιχες θέσεις εργασίας. Η συγκεκριμένη διαδικασία συνέντευξης θα πραγματοποιηθεί μόνο για ορισμένες θέσεις εργασίας.
* **Η πιθανή συνέντευξη θα παίξει καθοριστικό ρόλο για τη συμμετοχή μου ή όχι στο πρόγραμμα;**
	+ ΟΧΙ. Η συνέντευξη αφορά περιορισμένο αριθμό θέσεων - (κυρίως εταιρείες συμβούλων οι οποίες ζητούν υποψήφιους με συγκεκριμένα χαρακτηριστικά υψηλής ποιότητας). Ο επιστημονικός υπεύθυνος έχει το δικαίωμα να καλέσει υποψηφίους για συνέντευξη είτε μόνος είτε μαζί με εκπροσώπους των εν λόγω εταιρειών ώστε να καταλήξει σε απόφαση για συγκεκριμένη αντιστοίχιση. Επίσης, ο φορέας απασχόλησης μπορεί να σας καλέσει για συνέντευξη.
	+ **Σημείωση:** Η συνέντευξη δεν θα επηρεάσει τη συμμετοχή ή όχι του υποψηφίου στο Π.Π.Α παρά μόνο ως προς τη συγκεκριμένη θέση που πρόκειται να του ανατεθεί.
* **Υπάρχουν θέσεις εργασίας μόνο στην Πάτρα;**
	+ Όχι μπορεί να είναι και στην Αθήνα ή οπουδήποτε αλλού στην Ελλάδα. Δεν χρηματοδοτούνται θέσεις σε χώρα του εξωτερικού. Η πλειοψηφία όμως των θέσεων θα είναι στην Πάτρα. Σημειώστε επίσης ότι το πρόγραμμα ΔΕΝ πληρώνει έξοδα μετακίνησης ή εγκατάστασης.
* **Μπορώ να βρω εγώ τη θέση εργασίας και να την προτείνω στον υπεύθυνο Π.Α του τμήματος;**
	+ Το πρόγραμμα Π.Α δεν παρέχει προσωπική επιδότηση. Αν είστε στους επιτυχόντες και αν γνωρίζετε ή έχετε έρθει σε επαφή με επιχείρηση που θέλει να σας απασχολήσει (στα πλαίσια του συγκεκριμένου προγράμματος) τότε είστε παραπάνω από ευπρόσδεκτοι να το κοινοποιήσετε στον επιστημονικό υπεύθυνο Π.Α του τμήματος. Θα προωθηθείτε προς την συγκεκριμένη θέση με το περιορισμό ότι η επιχείρηση δεν πρέπει να ανήκει σε συγγενή πρώτου βαθμού με τον φοιτητή/τρια (π.χ. λογιστικά γραφεία: δεν θα τοποθετηθείτε στο λογιστικό γραφείο του γονέα σας ή αδελφού/ή σας κ.τ.λ).